**NÕUDEKIRI**

|  |  |
| --- | --- |
| **Adressaat:** | **Päästeamet**Erika 3, 10416 Tallinn Aleksandra Mäesepp, e-post: aleksandra.maesepp@rescue.ee  |
| **Kuupäev:** | 1.02.2023 |
| **Avaldaja:** | **WAM TT OÜ**registrikood 12312360, aadress Luige tee 12, 76909 Harku valdVladimir Mukasei |
| **Avaldaja esindaja:** | Ramil Pärdi, vandeadvokaatVirge Murak, vandeadvokaatE-post: ramil.pardi@triniti.eeE-post: virge.murak@triniti.eeTelefon: +372 6 850 950 |

Advokaadibüroo TRINITI kliendiks on WAM TT OÜ, kelle ülesandel ja volitusel teatame Teile alljärgneva.

1. Nõue
	1. Palun väljastada avaldajale Hobujaama tee 4, Tallinn asuva büroohoone kohta alljärgnev informatsioon:
		1. Millised tuletõrje ohutusalased minetused tuvastati Hobujaama tee 4, Tallinn asuva büroohonne kontrollil perioodil 2021-2021? Palun edastada vastavad Päästeameti poolt koostatud aktid;
		2. Milliste tähtaegade jooksul pidi hoone omanik, Hobujaama 4 Holding OÜ (registrikood 14237220), tuvastatud puudused kõrvaldama?;
		3. Kas käesolevaks ajaks, so 01.02.2023 on minetused kõrvaldatud ja hoonet on ohutu kasutada või jätkub Päästeameti menetlus hoone omaniku suhtes?
	2. Päästeameti valduses olev taotletav info on Avaldajale kriitiliselt oluline ning andmete välja andmata jätmisel või sellega viivitamisel pöördub Avaldaja oma õiguste kaitseks kohtusse.
2. Asjaolud
	1. 27.06.2022 sõlmisid Hobujaama 4 Holding OÜ (Üürileandja) ja Avaldaja (Üürnik) mitteeluruumi üürilepingu nr HJ-1506-22. Lepinguga anti üürile Hobujaama tn 4 esimesel korrusel paiknevad mitteeluruumid nr 1.2, 1.3, 1.4 ja 1.6 suurusega kokku 395,7 m2.
	2. Avaldaja soovis avada üüripinnal poe, mis on käesoleval hetkel edasi lükkunud seetõttu, et Avaldaja ei saa kindel olla hoone ohutuses, Avaldaja klientide ohutuses juhul, kui peaks tekkima tulekahju ja/või muu sündmus, mis vajab kiiret evakuatsiooni.
	3. Tänases olukorras, kus Avaldajal puudub info kõikide puuduste osas, on võimatu ka hinnata potentsiaalset ohtu nii Avaldajale, Avaldaja töötajatele kui ka klientidele. Järelikult ei saa Avaldaja avada poodi, kuivõrd on vastutav nii töötajate kui külastajate varalise ja mittevaralise kahju eest. Eeltoodu aga suurendab igapäevaselt Avaldaja kahju, sest Avaldaja tasub üüri ja kõrvalkulusid ning kaupade ladustamise kulusid teises asukohas ilma, et saaks tulu teenida, sest üüripinna kasutamine on välistatud.
	4. Hindamaks puuduste mahtu, igapäevaselt juurde tekkivat kahju ning tõenäosust, kas ja millal saab Avaldaja hakata üüripinna ruume kasutama, tegi Avaldaja juhatuse liige Vladimir Mukasei (isikukood 34611260222) Päästeametile 29.12.2022 päringu, milles palus infot, millised konkreetsed tuleohutuse alased minetused Hobujaama tn 4 büroohoones tuvastati. Eeltoodule ei ole Avaldaja senini sisulist vastust saanud.
	5. 2023 jaanuaris on Avaldaja juhatuse liikme ning Päästeameti vahel toimunud läbirääkimised, milles Avaldaja on püüdnud saada oma tegevuse ja riskide hindamiseks vastuseid, kuid tänaseni ei ole Avaldaja neid saanud.
3. Põhjendused
	1. Avaliku teabe seadus (AvTS) § 3 lg 1 sätestab, et avalik teave (edaspidi *teave*) on mis tahes viisil ja mis tahes teabekandjale jäädvustatud ja dokumenteeritud teave, mis on saadud või loodud seaduses või selle alusel antud õigusaktides sätestatud avalikke ülesandeid täites. Käesoleval juhul on Päästeameti valduses avalik teave, mis on saadud seaduse alusel avalikke ülesandeid täites.
	2. AvTS § 4 lg 1 sätestab, et demokraatliku riigikorralduse tagamiseks ning avaliku huvi ja igaühe õiguste, vabaduste ja kohustuste täitmise võimaldamiseks on teabevaldajad kohustatud tagama juurdepääsu nende valduses olevale teabele seaduses sätestatud tingimustel ja korras. Vastavalt AvTS § 13 p 2 on Avaldaja juhatuse liige esitanud teabenõude elektronposti teel juba 29.12.2022. AvTS § 18 lg 1 sätestab, et teabenõue täidetakse viivituseta, kuid mitte hiljem kui viie tööpäeva jooksul ning AvTS § 17 täpsustab teabenõude täitmise viisid.
	3. Käesoleval juhul ei ole Päästeamet vastanud vastavalt AvTS § 17 ja § 18 sätestatud nõuetele. Avaldaja ei ole tänaseni saanud adekvaatset infot Hobujaama tn 4 büroohoone puuduste ja puuduste menetlemise osas. Eeltoodu takistab tal tegelemast majandus- ja kutsetegevusega, mis suurendab igapäevaselt tekkivat kahju. Avaldaja ei saa avada poodi olukorras, kus ta ei ole kindel hoone ohutuses ja enda vastutuse ulatuses.
	4. Arvestades, et Avaldajal on otsene huvi ja õiguslik alus teabe saamiseks, siis palume edastada taotletud info ja dokumendid viivitamatult.

Juhul, kui Teil on kõnealuse nõudega seoses teateid, seisukohti või küsimusi, palume need edastada allakirjutanutele käesoleva kirja päises viidatud rekvisiitidel. **Ootame kirjalikku vastust hiljemalt** 9.02.2023**.**

Lugupidamisega

*[allkirjastatud digitaalselt]*

Ramil Pärdi, vandeadvokaat

Virge Murak, vandeadvokaat

Avaldaja lepingulised esindajad